钦定古今图书集成/明伦汇编/官常典/第740卷 > 方清
## 钦定古今图书集成/明伦汇编/官常典/第740卷 > 方清

按《宁远县志》：“清字一清，千户方锐长子。自幼岐嶷，作
事多机警。世荫附学，肄业武经。将传之外，复励坟典，
交游议论，皆本忠孝。正德六年，苗贼攻城，清拒守。城
陷，父子相奋以迎敌。至文昌街，迎战遇害，犹倚立墙
壁，瞋目直视，不仆者移日，见者疑其犹生。士大夫及
军民临其丧者，无不哭之哀。有子春嗣为副千户。”